На основу члана 32. став 1. тачка 9. Закона о локалној самоуправи („Службени гласник РС“, број 129/07, 83/14 - др. закон, 101/16 - др. закон и 47/18), члана 24. став 3. Закона о јавним предузећима („Службени гласник РС“, број 15/16) и члана 40. став 1. тачка 11. Статута општине Инђија („Службени лист општине Инђија“, број 5/19),

Скупштина општине Инђија на седници одржаној дана, 14. јуна 2019. године, донела је

**Р Е Ш Е Њ Е**

**О ИМЕНОВАЊУ ДИРЕКТОРА ЈАВНОГ ПРЕДУЗЕЋЕ ЗА ДИСТРИБУЦИЈУ ГАСА „ИНГАС“, ЈП ИНЂИЈА**

1. **МИЛАН КОНЧАРЕВИЋ** дипл. економиста из Бешке, ул. Пашићева бр.

3, именује се за директора Јавног предузеће за дистрибуцију гаса „ИНГАС“, ЈП Инђија, на период од четири године.

1. Именовани директор, заснива радни однос на одређено време и исти је

дужан да ступи на функцију у року од осам дана од дана објављивања решења о именовању у „Службеном гласнику Републике Србије“.

1. Ово Решење је коначно.
2. Решење са образложењем објавити у „Службеном гласнику Републике

Србије“, „Службеном листу општине Инђија“ и на интернет страници општине Инђија.

**О б р а з л о ж е њ е**

 Скупштина општине Инђија, на седници одржаној 04. марта 2019. године, донела je Одлуку о спровођењу јавног конкурса за избор директора јавног предузећа за дистрибуцију гаса „Ингас“, ЈП Инђија („Службени лист општине Инђија“, број 6/19), којом је покренут поступак избора директора Јавног предузеће за дистрибуцију гаса „ИНГАС“, ЈП Инђија, са седиштем у Инђији, Блок 63, објекат 14/II. Текст јавног конкурса који је саставни део Одлуке, је у складу са чланом 39. Закона о јавним предузећима („Службени гласник РС“, број 15/16), објављен у „Службеном гласнику РС“, број 15 од 08.03.2019. године, у „Службеном листу општине Инђија“, број 6 од 05.03.2019. године, у дневним новинама „Данас“ и на интернет страници општине Инђија.

Јавни конкурс за избор директора Јавног предузеће за дистрибуцију гаса „ИНГАС“, ЈП Инђија, у складу са Законом о јавним предузећима („Службени гласник РС“, број 15/16) и Уредбом о мерилима за именовање директора јавног предузећа („Службени гласник РС“, број 65/16), спровела је Комисија за спровођење конкурса за избор директора јавних предузећа чији је оснивач општина Инђија, именована Решењем Скупштине општине Инђија („Службени лист општине Инђија“, број 14/16).

 Комисија је по истеку рока за подношење пријава, на седници одржаној дана 09.04.2019. године, констатовала, да су на јавни конкурс за избор директора Јавног предузеће за дистрибуцију гаса „ИНГАС“, ЈП Инђија, поднете две пријаве, да су пријаве поднели Бојан Христов из Инђије, Блок 44 ламела Б 3/9 и Милан Кончаревић из Бешке ул. Пашићева бр. 3, да су обе пријаве благовремене, разумљиве и потпуне са свим приложеним потребним доказима.

На основу увида у доказе о испуњености прописаних услова за избор директора приложених уз пријаву кандидата, Комисија је на истој седници утврдила Списак кандидата међу којимa се спроводи изборни поступак за директора Јавног предузеће за дистрибуцију гаса „ИНГАС“, ЈП Инђија, и то: Бојан Христов, дипл. инж. oрганизационих наука, из Инђије, Блок 44 ламела Б 3/9 и Милан Кончаревић дипл. економиста из Бешке ул. Пашићева бр. 3.

 Полазећи од обавезе Комисије, утврђене чланом 40. Закона о јавним предузећима, Комисија је спровела изборни поступак провером и оцењивањем стручне оспособљености, знања и вештине кандидата, по поступку и на начин како је уређено Закон о јавним предузећима и Уредбом о мерилима за именовање директора јавног предузећа.

 На основу спроведеног изборног поступка, у складу са чланом 40. став 3. Закона о јавним предузећима, Комисија је на седници одржаној 22. априла 2019. године, утврдила резултате за кандидата, те је на основу члана 41. став 1. Закона о јавним предузећима саставила ранг листу за избор директора Јавног предузеће за дистрибуцију гаса „ИНГАС“, ЈП Инђија, на коју је уврстила кандидата дипл. економисту Кончаревић Милана, који је остварио укупно 2,66 бода, који је у складу са мерилима утврђеним јавним конкурсом, испунио прописане услове за избор директора, док је за кандидата дипл. инж. организационих наука Христов Бојана утврдила да у изборном поступку није у потпуности испунио мерила за избор директора Јавног предузећа за дистрибуцију гаса „Ингас“ ЈП Инђија. Ранг листу са бројчано исказаним резултатом и Записник о спроведеном изборном поступку Комисија је доставила Општинском већу, Општине Инђија, ради припреме предлога акта о именовању директора Јавног предузећа.

 Општинско веће општине Инђија, је на основу достављене ранг листе и Записника о спроведеном изборном поступку, утврдило предлог Решења о именовању директора Јавног предузеће за дистрибуцију гаса „ИНГАС“, ЈП Инђија, и доставило га, ради усвајања Скупштини општине.

Чланом 32. став 1. тачка 9. Закона о локалној самоуправи („Службени гласник РС“ број 129/07, 83/14-др. Закон, 101/16 - др.закон и 47/18) и чланом 40. став. 1. тачка 11. Статута општине Инђија („Службени лист општине Инђија“, број 5/19), прописана је надлежност Скупштине општине, да у складу са законом именује и разрешава надзорни одбор и директоре јавних предузећа, чији је оснивач и да даје сагласност на њихове статуте.

Чланом 24. став 3. Закона о јавним предузећима („Службени гласник РС“, број 15/16), прописано је да директора јавног предузећа чији је оснивач јединица локалне самоуправе именује орган одређен статутом јединице локалне самоуправе, на период од четири године, на основу спроведеног јавног конкурса.

Ово решење је коначно, сходно одредби члана 41. став 4. Закона о јавним предузећима.

**УПУТСТВО О ПРАВНОМ СРЕДСТВУ:** Против овог решења може се покренути управни спор код Управног суда у Београду, у року од 30 дана од дана достављања истог.

**СКУПШТИНА ОПШТИНЕ ИНЂИЈА**

**Број:02-110/2019-I П р е д с е д н и к,**

**Дана:14. јуна 2019.године**

**И н ђ и ј а Милан Предојевић**